text: Праграма Goerdeler Kolleg - праграма прафесійнага развіцця для лідараў/к, якія адстойваюць сацыяльную адказнасць у сферы дзяржаўнага кіравання, бізнесу і грамадзянскай супольнасці. Працягласць праграмы - 1 год. Арганізатары аплочваюць усе выдаткі. З атрыманых заявак на сумоўе будуць запрошаныя да 40 чалавек. Сумоўе будзе праводзіцца ў Берліне 13 і 14 траўня 2019. Арганізатары аплацяць выдаткі, звязаныя з сумоўем (транспарт, харчаванне, пражыванне, медыцынскую страхоўку). З 40 кандыдатаў будуць адабраны 20. Заяўку на ўдзел можна падаць анлайн да 18 лютага 2019.
  Праграма складаецца з 5 модуляў:
  Уступны семінар - працягласць семінара 3 тыдні, семінар пройдзе ў Берліне.
  Першая фаза праекта. Пасля ўступнага семінара ўдзельнікі/цы адпраўляюцца дадому і пачынаюць займацца рэалізацыяй праекта, удзельнікам/цам будуць дапамагаць ментары/кі.
  Семінар у сярэдзіне праграмы. Семінар адбудзецца ў сакавіку ў Цэнтральнай Еўропе. Працягласць семінара - 1 тыдзень, на гэтым семінары ўдзельнікі/цы ацэняць у якім стане знаходзіцца іх праект і змогуць параіць адзін аднаму як пераадолець цяжкасці.
  Другая фаза праекта. Пасля семінара ўдзельнікі/цы працягваюць рэалізацыю праекта, якія неабходна скончыць да жніўня.
  Заключны семінар. Заключны семінар адбудзецца каля Берліна. На дадзеным семінары ўдзельнікі/цы падзеляцца сваімі вынікамі і пазнаёмяцца з новымі ўдзельнікамі/цамі.